Charbin Z-20

Charbin Z-20 () je stredný viacúčelový vrtuľník, ktorý vyrába čínska Skupina leteckého priemyslu Charbin. Podobá sa americkej helikoptére UH-60 Black Hawk, ktorú postavila spoločnosť Sikorsky.

 Vznik a vývoj 

V roku 1986 kúpila Čína od USA 24 vrtuľníkov UH-60, ktoré využívala čínska armáda na misie v horských oblastiach, ako je Tibet. Vrtuľník svojimi výkonmi vo vysokých nadmorských výškach výrazne zapôsobil na Čínsku ľudovú oslobodzovaciu armádu. Avšak po roku 1989 došlo k prerušeniu dodávok a náhradných dielov z USA, preto pristúpila čínska armáda k obstaraniu značného množstva vrtuľníkov Mi-17/171 z Ruska. Zároveň si ale Čína chcela udržať flotilu UH-60 v prevádzke, a preto spustila vývoj vlastného vrtuľníka na báze amerického stroja, ku ktorému sa plánovala dopracovať reverzným inžinierstvom. Vývoj tohto typu sa začal v roku 2006, ale kvôli technickým problémom a presunu prostriedkov na vývoj útočného vrtuľníka Z-10 sa projekt oneskoril.

Vrtuľník Z-20 uskutočnil svoj prvý let v roku 2013 a v októbri 2019 sa prvýkrát predstavil verejnosti počas vojenskej prehliadky pri príležitosti 70. výročia Národného sviatku Číny.

 Konštrukcia 
Hoci je Z-20 nápadne podobný UH-60, vykazuje určité rozdiely, z ktorých najvýraznejší je päťlistý hlavný rotor namiesto štvorlistého rotora Black Hawku. V porovnaní s Black Hawkom je kabína Z-20 dlhšia a širšia, zatiaľ čo hlava hlavného rotora sa zdá byť umiestnená ďalej vzadu, vďaka čomu sa predná časť trupu javí dlhšia ako u UH-60. Rozdiely vykazujú aj podvozok a chvostová časť.

náhľad|Letová ukážka externej prepravy vozidla CS/VP11 na vrtuľníku Z-20K

Predpokladá sa, že Z-20 je poháňaný dvojicou domácich turbohriadeľových motorov WZ-10, z ktorých každý má výkon 1800 kW. Z-20 môže prepraviť viac ako 11 vojakov. Vnútorná nosnosť vrtuľníka je približne 1,5 tony, zatiaľ čo externe môže prepraviť približne 5 ton nákladu. Z-20 môže byť vyzbrojený raketami a guľometmi.

Kokpit Z-20 má veľké okná, ktoré zaberajú viac ako 50 % plochy prednej časti trupu vrtuľníka. V spodnej časti má dve ďalšie okná, ktoré pilotom poskytujú široký výhľad na operačnú oblasť. Ochranu pilotov zabezpečuje inštalácia pancierových dosiek.

Ovládacie panely v kokpite sú vybavené asi piatimi multifunkčnými obrazovkami. Z-20 je vybavený systémom riadenia letu fly-by-wire, vďaka čomu je prvým vrtuľníkom čínskej výroby, ktorý využíva túto pokročilú technológiu. Technológia fly-by-wire má za cieľ znížiť záťaž pilota a zvýšiť bezpečnosť a stabilitu počas prevádzky.

Vrtuľník je tiež vybavený systémom varovania pred prilietajúcimi raketami (MAWS) a výmetnicou klamných cieľov. Na streche kokpitu je nainštalovaná anténa IFF. V nose vrtuľníku sú integrované meteorologický radar a pozemný radar. Na chvostovom nosníku sú nainštalované antény SATCOM.

 Varianty 
náhľad|Pozemná ukážka Z-20 na leteckej šou v Číne v roku 2022

Z-20: základný variant určený pre Čínsku ľudovú oslobodeneckú armádu

Z-20T: ozbrojený variant určený pre Čínsku ľudovú oslobodeneckú armádu. Na rozdiel od Z-20 je vybavený sadou malých krídel schopných niesť zbrane.

Z-20S: variant určený na pátracie a záchranné operácie.

Z-20 K: základný variant určený pre výsadkové zbory.

Z-20 KA: útočný variant určený pre výsadkové zbory.

Z-20 KS: variant určený pre výsadkové zbory, ktorý slúži na pátracie a záchranné operácie.

Z-20 J: námorný variant.

Z-20 F: variant určený na boj proti ponorkám, ktoré je vybavený radarom a sonarom.

Z-20 PAP: variant určený pre Ľudovú ozbrojenú políciu.

Z-21: špecializovaná útočná verzia vybavená dodatočnou výzbrojou a avionikou pre bojové misie.

 Technické údaje 
náhľad|Z-20J

 Technické údaje 
 Posádka: 2
 Dĺžka trupu: 
 Priemer rotora: 
 Výška: 
 Prázdna hmotnosť: 
 Max. vzletová hmotnosť : 
 Pohonná jednotka: 2x turbohriadeľový motor WZ-10 
 Výkon pohonnej jednotky: 1800 kW

 Výkony 
 Maximálna rýchlosť: /h
 Cestovná rýchlosť: /h
 Dolet: 
 Praktický dostup: 

 Referencie 

 Pozri aj 
 NHIndustries NH90

Kategória:Vojenské vrtuľníky